جمهور باشقانی رجب طیب اردوغانین رهبرلیگی آلتیندا بو گون ناظیرلر کابینه‌سی‌‌نین ایجلاسی کئچیریله‌جک.
ییغینجاغین اساس گوندمینی یئنی نوع کوروناویروس (کووید-19) ایله موباریزه تشکیل ائده‌جک. دقت مرکزینده ایسه ساغلیق ناظیری فخرالدین کوجانین تقدیماتی اولا‌جاق.
تدبیرلرین نتیجه‌لره عکس اولونماسی‌نین دا قیمتلندیریله‌جگی ییغینجاقدا تدبیرلرین یومشالدیلماسینا و یا داوام ائتدیریلمه‌سینه قرار وئریله‌جک.
ایجلاسدا مکتب‌لرده یوز-یوزه تحصیلین باشلاییب-باشلامایاجاغی دا موذاکیره اولاجاق.
آشی تقویمی ده موذاکیره اولونا‌جاق مؤوضوع لار سیراسیندا‌دیر. چین، آلمانیا و روسیا ایله حیاتا کئچیریلن آشی لاما سوره جی ایله یاناشی یئرلی آشی ایشلری ده گوندمده اولا‌جاق. بوندان علاوه آشی ایله باغلی سون وضعیت موذاکیره ائدیله‌جک.
حکومتین اونجه لیک لری آراسیندا یئر آلان اصلاحات سوره جی ده ایجلاسین گوندلیگینده‌دیر.
موافیق ناظیرلر محکمه و اقتصادی اصلاحات فعالیت‌لرینده سون وضعیت‌دن دانیشا‌جاق‌لار.
خاریجی سیاست باشلیغیندا ایشه آوروپا بیرلیگی و امریکا ایله باشلادیلان یئنی پروسه قیمتلندیریله‌جک. قارشی‌دان گلن گون‌لرده تورکیه-آوروپا بیرلیگی زیروه ییغینجاغی کئچیریله‌جک و دوغو آغ دنیزی کنفرانسی‌نین حاضیرلیق‌لاری موذاکیره ائدیله‌جک.
